CELEX: 22008D0116
Language: sk
Date: 2008-11-07 00:00:00
Title: Rozhodnutie Spoločného výboru EHP č. 116/2008 zo 7. novembra 2008 , ktorým sa mení a dopĺňa príloha XIII (Doprava) k Dohode o EHP

18.12.2008   
            
            
               SK
            
            
               Úradný vestník Európskej únie
            
            
               L 339/106
            
         
      ROZHODNUTIE SPOLOČNÉHO VÝBORU EHP
   č. 116/2008
   zo 7. novembra 2008,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 104/2008 z 26. septembra 2008 (1).
            
         
               (2)
            
            
               Nariadenie Komisie (ES) č. 324/2008 z 9. apríla 2008 o stanovení upravených postupov vykonávania inšpekcií Komisie v oblasti námornej bezpečnosti (2) sa má začleniť do dohody.
            
         
               (3)
            
            
               Nariadenie (ES) č. 324/2008 zrušuje nariadenie Komisie (ES) č. 884/2005 (3) začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Znenie bodu 56r [nariadenie Komisie (ES) č. 884/2005] prílohy XIII k dohode sa nahrádza takto:
   
      „32008 R 0324: nariadenie Komisie (ES) č. 324/2008 z 9. apríla 2008 o stanovení upravených postupov vykonávania inšpekcií Komisie v oblasti námornej bezpečnosti (Ú. v. EÚ L 98, 10.4.2008, s. 5).
      Ustanovenia nariadenia sa na účely tejto dohody vykladajú s touto úpravou:
      Do článku 5 ods. 3 sa dopĺňa toto:
      
         ‚K príslušným inšpekciám Komisia môže prizvať vnútroštátnych inšpektorov zapísaných v zoznamoch štátov EZVO a Dozorný orgán EZVO môže prizvať vnútroštátnych inšpektorov zapísaných v zoznamoch členských štátov EÚ.
         Komisia a Dozorný orgán EZVO sa môžu na príslušné inšpekcie prizvať navzájom ako pozorovatelia.‘ “
      
   
   Článok 2
   Znenie nariadenia (ES) č. 324/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. novembra 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. novembra 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 309, 20.11.2008, s. 30.
   
      (2)  Ú. v. EÚ L 98, 10.4.2008, s. 5.
   
      (3)  Ú. v. EÚ L 148, 11.6.2005, s. 25.
   
      (4)  Ústavné požiadavky neboli oznámené.